Lav et referat af nedenstående tekst:

Tekst:
Betty Sørensen fra Brønderslev fik tirsdag sit andet stik med coronavaccine. Det foregik ligesom første gang. Med en enkelt undtagelse. For i dag var der besøg af en kvartet fra Aalborg Symfoniorkester. - Det er så hyggeligt. Så går det kvarter hurtigere, fortalte hun, mens hun sad på en stol i Brønderslevhallen for at se, om vaccinen gjorde hende sløj eller dårlig. Positive sundhedseffekter Siden 12. april har musikere fra orkestret spillet på diverse vaccinationssteder i regionen. - Vi ved jo, at musikken og kulturen har nogle positive sundhedseffekter. Det kan få os til at føle os trygge, det kan få os til at føle os glade, så det er meningsfuldt at lytte til, når man måske bekymrer sig om nogle ting, siger Stine Lindahl Jacobsen, der er lektor i musikterapi på Aalborg Universitet. Dagens koncert i Brønderslevhallen var den sidste af sin slags, men Region Nordjylland ønsker at fortsætte med at spille musik på vaccinationscentrene. -Nu er vacciner jo en alvorlig ting, så vi synes, at der skal noget til at løfte det en lille smule, siger regionsrådsformand Ulla Astman (S). Derfor har regionen indgået et samarbejde med Aalborg Universitet. Stine Lindahl Jacobsen skal nu til at finde ud af, hvilke sange der skal afspilles på vaccinationsstederne, så det er mest afslappende og til gavn for såvel borgere som personalet. - Man kan jo ikke have Aalborg Symfoniorkester stående hver dag. Det kunne ellers være fantastisk, siger Stine Lindahl Jacobsen, der regner med at være klar i midten af maj med afspilning af musik. En af de borgere, der nød den klassiske musik i Brønderslev, var Ejvind Nielsen fra Sulsted. - Der er nogen, de spiller så højt, at taget er ved at rejse sig. Det her er så dæmpet, at vi kan snakke. Det er dejligt.

Referat:
I godt en uge har musikere fra Aalborg Symfoniorkester spillet på vaccinationscentre rundt omkring i regionen. I dag var der afskedskoncert, men det betyder langt fra, at musikken stopper her.